Imtella' April 17, 2021 Mijiet ta' nies minn Chicago ħarġu jipprotestaw fit-toroq b'turija ta' solidarjetà mal-familja ta' Adam Toledo, l-għada li d-dipartiment tal-pulizija xandar il-filmat li juri pulizija jispara u joqtol tifel ta' 13-il sena ġimagħtejn ilu. Il-filmat ta' disa' minuti li kien irrekordjat mill-body camera ta' Eric Stillman juri lil pulizija jiġri wara t-tifel li deher kien qed iżomm pistola meta obda l-ordnijiet tal-pulizija biex jieqaf. It-tifel waqqa' l-arma u għolla jdejh immedjatament qabel il-pulizija sparalu. Il-filmat kompla jżid it-tensjoni li diġà hemm f'Chicago u f'diversi bliet oħra fl-Istati Uniti minħabba l-użu eċċessiv tal-forza mill-pulizija u l-ġustizzja razzjali.